Prif Uwch-arolygydd, Lisa Hogan
Yr hyn a'm hysgogodd i wneud cais i fod yn swyddog heddlu yw'r gwahaniaeth y gallwch chi ei wneud mewn cymunedau a phan fo pobl fwyaf anghenus neu pan fydd angen cymorth arnyn nhw, y galla i fod yn rhywun sy'n gwneud gwahaniaeth.
Fy enw i yw Lisa Hogan, rwy’n brif uwch-arolygydd yng Nghwnstabliaeth Cymbria, ac mae gen i gyfrifoldeb plismona dros Reoaeth Cumberland.
Y rhagdybiaethau oedd gen i am ymuno â’r gwasanaeth fel menyw oedd: ai fi fyddai’r unig fenyw a oedd yn ymuno â’r tîm?
Mae wedi bod yn wych i mi gael uwch fenyw ym maes plismona – felly'r ffigwr model rôl hwnnw sy’n deall yr heriau sydd gan fenywod yn y gwasanaeth, yn arbennig o ran cydbwysedd bywyd cartref a gwneud gwahaniaeth fel ei fod yn hyblyg, lle mae angen yr hyblygrwydd hwnnw arnoch, ond hefyd ar gyfer cyfrifoldebau gofalu.
Mae llawer o gyfleoedd ar gyfer dilyniant yn y gwasanaeth, cyn belled â’ch bod yn gallu dangos eich bod yn gallu gwneud y rôl a’ch bod yn barod i symud ymlaen. 
Wel, o ran taith fy ngyrfa, dw i wedi cael cefnogaeth dda iawn. Mae cael uwch fenywod ym maes plismona yn gwneud gwahaniaeth sicr o ran fy natblygiad drwy'r rhengoedd.  Mae wedi gwneud gwahaniaeth enfawr i mi gan mai nhw yw’r modelau rôl hynny, y bobl hynny rwy’n dyheu am fod yn debyg iddynt. 
Mae fy nheulu a ffrindiau'n falch iawn fy mod i’n swyddog heddlu ac yn arbennig gan fy mod i wedi bod yn llwyddiannus fel menyw ym maes plismona. 
Christian, Lisa Son
Rwy’n falch iawn ei bod hi'n swyddog heddlu gan ei bod wedi cyflawni llawer ac mae hi’n cael ei gweld fel rhywun sydd yn help mawr yn yr heddlu ac yn annog menywod i ymuno. 
Georgina Giffney, Swyddog dan Hyfforddiant
Felly yn fy rôl bresennol yma fel swyddog heddlu dan hyfforddiant, byddai diwrnod arferol i mi yn dechrau trwy ddod i mewn i'r Ganolfan Dysgu a Datblygu (LDC) ym Mhenrith, cyfarfod â'm cyfoedion a gwneud sesiwn hunan-astudio. 
Rwy'n mwynhau'r ymdeimlad o berthyn o fewn gweithio ym maes plismona, felly mae pawb yn teimlo eu bod yn rhan o'ch teulu. Mae pawb yn gofalu am ei gilydd, ac mae pawb yn gwrando arnoch chi. 
Roedd yn fy mhoeni i o ran sut y byddai pobl yn fy nweld i wrth fod yn swyddog heddlu, o ran a oeddwn i'n ddigon cryf i fod yma ai peidio, a oedd gen i le i fod yma ai peidio. Nawr fy mod i yma dw i'n teimlo'n hyderus yn yr hyn dw i'n ei wneud, ac mae hynny wedi'i gadarnhau gan y dysgu dw i'n ei wneud bob dydd a chadw'r wybodaeth honno a rhoi hynny ar waith.
I unrhyw fenywod allan yno sy’n dymuno ymuno â’r heddlu, byddwn i'n cynnig mai chi ddylai fod y newid rydych am ei weld yn y byd.  Mae hynny'n rhywbeth a oedd yn atseinio gyda mi oherwydd rwy'n credu bod pob menyw yn fodel rôl iddi hi ei hun. Felly os ydych chi'n credu digon ynoch chi'ch hun y gallwch chi fod yn swyddog heddlu, mae'n golygu'n naturiol y bydd yr ymddygiad a'r agwedd honno'n gwella ac yn gadarnhaol a byddwch chi'n gallu ei wneud. 
Prif Uwch-arolygydd Lisa Hogan
Yr hyn y byddwn i'n ei ddweud wrth fenywod sy’n dymuno ymuno â gwasanaeth yr heddlu neu’n meddwl amdano; gwnewch ef nawr. Does byth amser gwell i ymuno â phlismona.  Mae gennym lawer o bobl yma i'ch cefnogi, i'ch arwain.
Os galla i ei wneud, gallwch chi. Peidiwch ag oedi. Gwnewch ef nawr.